മുന് മിസ് കേരളയുടെയും സുഹൃത്തുക്കളുടെയും മരണത്തിനിടയാക്കിയ അപകടം ഡ്രൈവര് അറസ്റ്റില് കൊച്ചി: മുന് മിസ് കേരള അന്സി കബീര്, റണ്ണറപ്പ് അഞ്ജന, ഒപ്പമുണ്ടായിരുന്ന സുഹൃത്ത് മുഹമ്മദ് ആഷിഖ് എന്നിവരുടെ മരണത്തിനിടയാക്കിയ അപകടത്തില് ഒരാള് അറസ്റ്റില്. ഇവര്ക്കൊപ്പമുണ്ടായിരുന്ന അബ്ദുള് റഹ്മാന് ആണ് അറസ്റ്റിലായത്. വാഹനമോടിച്ച ഇയാള് മദ്യലഹരിയിലായിരുന്നുവെന്ന് പോലീസ് സ്ഥിരീകരിച്ചു. കൂട്ടുകാര് വിലക്കിയിട്ടും ഇയാള് വാഹനമോടിക്കുകയായിരുന്നു. മാള സ്വദേശിയായ അബ്ദുള് റഹ്മാനെതിരെ മനഃപൂര്വമല്ലാത്ത നരഹത്യക്ക് കേസെടുത്തു.വൈറ്റില ചക്കരപറമ്ബിന് സമീപമാണ് അപകടം നടന്നത്. നാല് പേരാണ് കാറിലുണ്ടായിരുന്നത്. അന്സിയും അഞ്ജനയും സംഭവസ്ഥലത്ത് തന്നെ മരിച്ചിരുന്നു. അപകടത്തില് പരിക്കേറ്റ ആഷിഖ് കഴിഞ്ഞ ദിവസമാണ് മരിച്ചത്.